มีอะไรกับแฟนวันไข่ตกพอดี จะท้องไหม กินยาคุมฉุกเฉินไป2วัน มีอาการเจ็บหัวนม
สวัสดีค่ะ การมีเพศสัมพันธ์ โดยไม่ใส่ถุงยางอนามัย และใช้วิธีการหลั่งนอก จะมีโอกาสตั้งครรภ์ได้ 4%-22% ส่วนการได้ทานยาคุมฉุกเฉิน ภายในช่วง 48-72 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 58% ค่ะส่วนอาการเจ็บหัวนม หากเกิดขึ้นหลังจากทานยา ก็น่าจะเป็นผลข้างเคียงของยาคุมฉุกเฉินได้ค่ะ ไม่ใช่อาการของการตั้งครรภ์ เพราะอาการของการตั้งครรภ์ จะไม่ได้เกิดขึ้นเร็วภายในไม่กี่วัน แต่จะเกิดหลังจากที่มีเพศสัมพันธ์ไปแล้วประมาณ 2-4 สัปดาห์ค่ะส่วนเรื่องการตั้งครรภ์ หากจะให้แน่นอนว่ามีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ